

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2016.gada 11.augustā Nr.**417**

 (prot. Nr.**17**, **19**.§)

**Par zemes vienības, kadastra apzīmējums 05000350609, daļas nomas tiesību izsoli**

Pamatojoties uz likuma “Par pašvaldībām” 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 3.panta 2.punktu, Zemes pārvaldības likuma 17.panta otro daļu, Ministru kabineta 2007.gada 30.oktobra noteikumu Nr.735 "Noteikumi par publiskas personas zemes nomu" 19.punktu, Daugavpils pilsētas domes (turpmāk – Dome) 2008.gada 10.aprīļa saistošo noteikumu Nr.21 “Par neapbūvēta zemesgabala nomas maksas apmēru” 3.punktu, ņemot vērā Domes Pilsētbūvniecības un vides komisijas 2016. gada 12.aprīļa sēdes lēmumu Nr.3 un Domes Finanšu komitejas 2016.gada 4.augusta sēdes protokolu Nr.20, atklāti balsojot: PAR – 13 (V.Borisjonoks, J.Dukšinskis, P.Dzalbe, A.Gržibovskis, N.Ignatjevs, R.Joksts, J.Lāčplēsis, N.Petrova, V.Pučka, D.Rodionovs, A.Samarins, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Nodot iznomāšanai rezerves zemes fondā esošās zemes vienības, kadastra apzīmējums 05000350609, Daugavpilī, daļu, 1661 m2 platībā (turpmāk-Zemesgabals),bez apbūves tiesībām uz 5 gadiem ar lietošanas mērķi - atsevišķi nodalīta atklāta autostāvvieta.

2. Apstiprināt Zemesgabala nomas maksas sākumcenu EUR 133 (*euro***)** gadā.

3. Apstiprināt Zemesgabala nomas tiesību izsoles noteikumus.

 4. Zemesgabala nomas tiesību izsoli, pamatojoties uz Zemesgabala nomas tiesību izsoles noteikumiem, veikt izsoles komisijai šādā sastāvā:

Komisijas priekšsēdētājs: A.Nikolajevs, Domes Īpašuma pārvaldīšanas departamenta

 Nekustamā īpašuma nodaļas vadītājs

Komisijas priekšsēdētāja A.Kozinda, Domes Īpašuma pārvaldīšanas departamenta Īpašuma

vietnieks: uzskaites daļas vadītājs

Komisijas locekļi: A.Eisāne, Domes Īpašuma pārvaldīšanas departamenta speciāliste neapbūvētas zemes nomas jautājumos

 I.Leikuma, Domes Juridiskā departamenta Iekšējās inspekcijas

 nodaļas jurists

 I.Ilarionova, Domes Īpašuma pārvaldīšanas departamenta

 Nekustamā īpašuma izvērtēšanas vecākā speciāliste.

Pielikumā: Zemesgabala nomas tiesību izsoles noteikumi

Domes priekšsēdētājs *(personiskais paraksts)* J.Lāčplēsis